રાજ્યમાં વિધાનસભાની ચૂંટણીના પગલે રાજકીય પક્ષો વચ્ચે આરોપ અને પ્રત્યારોપણની પ્રક્રિયા શરૂ થઇ ગઇ છે. રાજ્યની ભાજપ સરકાર ચૂંટણી પહેલા મતદારોને રિઝવવા માટે તમામ પ્રકારના પ્રયત્નો કરી રહી છે. પાટીદારો સાથેની બેઠક, પેટ્રોલ-ડીઝલના ભાવમાં ઘટાડો, નવી 16 GIDCની જાહેરાત વગેરે જેવા નિર્ણયો દ્વારા સરકાર મતદારોને પોતાની તરફ વાળવાનો પ્રયત્ન કરી રહી છે. તો વિરોધ પક્ષ કોંગ્રેસ પણ વિવિધ પ્રચાર કાર્યક્રમો હેઠળ મતદારોની મુલાકાત કરવામાં વ્યસ્ત છે.